Tə wakúi ǹsɔ́ mānyāŋ nyoá, amú á nə məkǐ mə́ nyōá mə́bēn. 14Tə wakúi ǹsɔ́ mānyāŋ ésōá, tə́ wasúbu miníngá wóē babi, amú á nə miníngá nyoá ndómo woe. 15Tə wakúi ǹsɔ́ ḿbóm wóe, a nə miníngá ndómán dzóe, tə wakúi ǹsɔ́ wóé. 16Tə wakúi ǹsɔ́ mīníngá mǎnyɔ̄ŋ, amú ńsɔ́ mānyɔ̄ŋ wóé bēn vīlí. 17Tə wakúi ǹsɔ́ nyīá ai éví ngɔn dzié, tə wanɔŋ ngɔn ndómán dzíē ngə́ ngɔn ngɔn dzié ḿból yə̄ nâ ó kúī bɔ́ mīńsɔ̄, bə́ nə fɔ́ɔ́ məkǐ móé mə́bēn nálā ó nə̄ fɔ́ɔ́ tsóó. 18Tə walúg mānyāŋ mīníngá wōé á ḿbama woe, tə́ wakúi ǹsɔ́ wóé ńtíé ósə mǎnyāŋ á ngə́lə̄ və̄ə̄. 19Tə wasúbu é mīníngá yǎ ā yén ngɔn babi ngə́ ákūī kig ǹsɔ́ wóé. 20Tə wafudi miníngá mod yǎ mínā nyé mī ngásɔ́ ńnam m̀bɔ́g á énɔ̌ŋ dzóe, dzóm tē yâyi wa və́ éboe. 21Tə wavə́ bɔ́n bóe nâ bə́ kə̄ bɔ́ dígī Molek, tə wandáman dzwé Zāmbá ai akyaí mǎm tē. Mǎ mə̄ nə́ Ńtondôbə. 22Tə wabómbo ai é fám fɔ́g anə́ wabómbo ai miníngá, dzǎm tē á nə eyə́gǎn mvid.